b'\n_START_ARTICLE_\nDIN-kisko\n_START_PARAGRAPH_\nDIN-kisko on mm. s\xc3\xa4hk\xc3\xb6keskuksissa ja muissa asennuskoteloissa k\xc3\xa4ytetty standardoitu kisko, johon voidaan kiinnitt\xc3\xa4\xc3\xa4 helposti johdonsuojakatkaisijoita, kontaktoreja, vikavirtasuojakytkimi\xc3\xa4, riviliittimi\xc3\xa4 ja muita keskuskomponentteja. Teollisuudessa DIN-kiskoon usein kiinnitet\xc3\xa4\xc3\xa4n my\xc3\xb6s erilaisia automaatioj\xc3\xa4rjestelmiin liittyvi\xc3\xa4 laitteita. Kisko valmistetaan yleens\xc3\xa4 peltilevyst\xc3\xa4, johon tehd\xc3\xa4\xc3\xa4n nelj\xc3\xa4 taivutusta ja sen yksi standardikoko on 35 mm (t\xc3\xa4t\xc3\xa4 kokoa k\xc3\xa4ytet\xc3\xa4\xc3\xa4n k\xc3\xa4yt\xc3\xa4nn\xc3\xb6ss\xc3\xa4 kaikissa pieniss\xc3\xa4 keskuksissa Suomessa)._NEWLINE_35 millimetrin kiskoon kiinnitett\xc3\xa4vien komponenttien leveys voidaan ilmaista moduuleina, jolloin yksi moduuli vastaa 17,5 mm. Esimerkiksi pienj\xc3\xa4nnitteisen yksivaiheisen johdonsuojakatkaisimen leveys on yleens\xc3\xa4 yhden moduulin ja kolmivaiheisen vastaavasti kolme moduulia.'